Dacă ai venit aici înseamnă că ești curios să afli mai multe despre Realitatea Virtuală. Ei bine Realitatea Virtuală este libertate. Libertatea de a privi o imagine 360 din toate unghiurile ca și cum ai fi acolo. Libertatea de a viziona un film 360, adică la orice secventă poți să întorci capul și să vezi ce era în spatele cadrului, în lateral, sus sau jos. Libertatea să intri într-un joc și să simți că ești într-adevăr acolo.

Acum trăim în era telefoanelor super inteligente care pot procesa foarte multe informatii pe secundă. Dar de cele mai multe ori toată această capacitate de procesare stă nefolosită în buzunar. Aici apare frumusețea și genialitatea proiectului google cardboard și anume că mai este nevoie doar de o simplă carcasă de carton ca să putem folosi telefonul nostru super inteligent la adevărata lui valoare.

Cu ajutorul telefonului mobil și a ochelarilor VR fabricați de noi puteți experimenta realitatea virtuală. Pentru ca un telefon să fie compatibil cu aplicațiile de realitate virtuală este nevoie ca telefonul să aibe accelerometru și giroscop. Cele mai multe dintre telefoanele de ultimă generație au acești 2 senzori.

În cele mai multe aplicații sau jocuri de realitate virtuală “Click-ul” se face prin fixarea privirii timp de 1 secundă asupra unui punct. Dar în unele aplicații “Click-ul” se poate face cu ajutorul magneților. Ochelarii vin echipați cu o pereche de magneți, unul fixat la interior iar cel doilea mobil la exterior. Ca această caracteristică să poată funcționa este necesar ca telefonul să aibe busolă (compass), pe lângă accelerometru și giroscop.

Ochelarii sunt potriviți pentru telefoane cu diagonala între 4 inch și 5,3 inch. Cartonul din care sunt fabricați este microondulat iar ochelarii sunt livrați gata asamblați.